Diari Oficial de la Generalitat Valenciana


Sumari del DOGV 3499, del 20-05-1999 (1999/3140)

Resolució de data 13 de gener de 1999, del conseller de Cultura, Educació i Ciència, per la qual es disposa el compliment, en els seus propis termes, de la sentència dictada pel Tribunal Superior de Justícia de la Comunitat Valenciana, en el recurs interposat per Presele, Profesores Reunidos de Enseñanza, SL.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/3140


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 13 de gener de 1999, del conseller de Cultura, Educació i Ciència, per la qual es disposa el compliment, en els seus propis termes, de la sentència dictada pel Tribunal Superior de Justícia de la Comunitat Valenciana, en el recurs interposat per Presele, Profesores Reunidos de Enseñanza, SL. [1999/Q3140]
  
Per a donar compliment a allò establit en l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a notificar a Presele, Profesores Reunidos de Enseñanza, SL, per al seu coneixement i efectes oportuns, la següent resolució:
  
«Resolució de data 13 de gener de 1999, del conseller de Cultura, Educació i Ciència, per la qual es disposa el compliment, en els seus propis termes, de la sentència dictada pel Tribunal Superior de Justícia de la Comunitat Valenciana, en el recurs interposat per Presele, Profesores Reunidos de Enseñanza, SL.
  
En el recurs contenciós administratiu interposat per Presele, Profesores Reunidos de Enseñanza, SL, contra l'Ordre d'11 de maig de 1995, de la Direcció General de Centres Docents, el Tribunal Superior de Justícia de la Comunitat Valenciana, en data 11 de novembre de 1998, ha dictat sentència, el veredicte de la qual és del següent tenor literal:
  
«Que estimem parcialment el recurs contenciós administratiu interposat per Profesores Reunidos de Enseñanza, SL (Presele), contra l'Ordre d'11 de maig de 1995, del conseller d'Educació i Ciència, per la qual es va revocar l'autorització per al funcionament del centre Joan XXIII d'Alacant i declarava extingit el concert educatiu conseqüentment a la pèrdua de l'autorització, anul·lem l'acte esmentat ja que és contrari a dret i el deixem sense efecte, únicament en allò que fa referència a l'efecte de l'extinció de l'autorització i per tant de l'extinció del concert educatiu amb referència al dia 31 de desembre de 1994, sense imposició de costes.»
  
Per la Direcció General de Centres Docents es dictaran les instruccions necessàries per al seu total compliment en el termini legalment establit, i es realitzarà el seguiment necessari que garantitze la seua fidel i exacta execució.
  
En virtut d'això, he disposat es complisca la citada sentència en els seus propis termes.
  
València, 13 de gener de 1999.- El conseller de Cultura, Educació i Ciència: Francisco Camps Ortiz.»